**КОМИ РЕСПУБЛИКАСА ТАРИФ СЛУЖБАЛÖН**

**ТШÖКТÖД**

 **«Семьялы да челядьлы социальнöй отсöг сетан Изьва районса шöрин»**

**Коми Республикаса государственнöй учреждениеöн Коми Республикаса олысьяслы сетан социальнöй услугаяс вылö тарифъяс вынсьöдöм йылысь**

«Донъяс (тарифъяс) государствосянь ладмöдöм кузя мераяс йылысь» Россия Федерацияса Правительстволöн 1995 во рака тöлысь 7 лунся 239 №-а шуöм, Коми Республикаса олысьöс социальнöя могмöдан государственнöй учреждениеясöн гражданалы сетан социальнöй услугаяс вылö тарифъяс вынсьöдöм йылысь» Коми Республикаса Правительстволöн 2003 во öшым тöлысь 29 лунся 292 №-а шуöм, «Социальнöй службаясöн Коми Республикаса олысьяслы гарантируйтöм социальнöй услуга сетан республиканскöй лыддьöг да содтöд социальнöй услуга лыддьöг йылысь» Коми Республикаса Правительстволöн 2005 во лöддза-номъя тöлысь 24 лунся 150 №-а шуöм серти

**ТШÖКТА:**

1. Вынсьöдны «Семьялы да челядьлы социальнöй отсöг сетан Изьва районса шöрин» Коми Республикаса государственнöй учреждениеöн Коми Республикаса олысьяслы сетан содтöд социальнöй услугаяс вылö тарифъяс содтöд серти.

2. Вöзйыны «Семьялы да челядьлы социальнöй отсöг сетан Изьва районса шöрин» Коми Республикаса государственнöй учреждениелы быд квартал сетны Коми Республикаса тариф службаö отчётнöй квартал бöрся тöлысьлöн 15 лунöдз шыöдчöмъяс лыд йылысь да сiйö учреждениеяслы сетöм услугаяс йылысь юöр.

3. Тшöктöдыс вынсялö колана ногöн.

**Юрнуöдысь А.И.Шеремет**

Сыктывкар

2010 вося лöддза-номъя тöлысь 8 лун

34/1 №

Вынсьöдöма

Коми Республикаса тариф службалöн

2010 во лöддза-номъя тöлысь 8 лунся 34/1 №-а

 тшöктöдöн

(содтöд)

«Семьялы да челядьлы социальнöй отсöг сетан Изьва районса шöрин» Коми Республикаса государственнöй учреждениеöн Коми Республикаса олысьяслы сетан содтöд социальнöй услугаяс вылö тарифъяс

|  |  |  |  |
| --- | --- | --- | --- |
| № | Услуга ним | Мерайтан единица | Öти услуга вылö тариф, шайт |
| 1. | Культурно-массöвöй услугаяс, кружковöй удж (сы лыдын спорт) |  |  |
| 1.1. | «Дасьтысям школа кежлö» (2 мортысь группа) | группалы 1 занятие (45 мин.) | 76,00 |
| 1.2. | «Тöдмав асьтö» кружок (2 мортысь группа) | группалы 1 занятие (45 мин.) | 76,00 |
| 1.3. | «Миян гöгöр шыладъяс» кружок (асшöр занятие) | 30 мин. | 73,00 |
| 2. | Челядь, висьысьяс, пöрысь да вермытöм йöз бöрся видзöдан услугаяс, мый вылö оз ковны педагогикаын да медицинаын торъя тöдöмлунъяс | 60 мин. | 110,00 |
| 3. | Мукöд услуга |  |  |
| 3.1. | Машинописнöй да копируйтчан уджъяс |  |  |
| 3.1.1. | Копируйтчан уджъяс | А-4 листлöн 1 лист бок | 4,00 |

Пасйöд.

Группалы öти занятиеысь мынтысьöм дырйи öтпырйö услуга вылö тариф группалы юксьö группаын морт лыд вылö.

Услугаяслöн донын абу артыштöма сырьё да материал вылö рöскод, копируйтчан уджъяс кындзи.

Вудж. Кузнецова Н.А., 2 265 пас